LV
4.5.2023.
Eiropas Savienības Oficiālais Vēstnesis
L 118/13
16.
Pielikuma ATCO.C.055.
punktu aizstāj ar šādu: “ATCO.C.055 Pieteikšanās vērtētāja apstiprinājumam Vērtētāja apstiprinājuma pretendentiem jāatbilst šādiem kritērijiem: a) tie ir vismaz divus gadus izmantojuši gaisa satiksmes vadības dispečera licences sniegtās privilēģijas; un b) 12 mēnešu laikā līdz pieteikuma iesniegšanai tie ir sekmīgi pabeiguši vērtētāja apmācības kursu, kurā nepieciešamo zināšanu un prasmju apguvei izmanto teorētiskās un praktiskās metodes, un ir pienācīgā kārtībā saņēmuši novērtējumu.”; 17.
Pielikuma ATCO.C.060. punktu aizstāj ar šādu: “ATCO.C.060 Vērtētāja apstiprinājuma derīgums a) Vērtētāja apstiprinājums ir derīgs trīs gadus.
b) Vērtētāja apstiprinājumu var apstiprināt atkārtoti, ja tā derīguma termiņa laikā ir sekmīgi pabeigta kvalifikācijas paaugstināšanas apmācība par praktiskajām vērtēšanas iemaņām un pašreizējo ekspluatācijas praksi.
c) Ja vērtētāja apstiprinājuma derīguma termiņš ir beidzies, to var atjaunot, ja vērtētāja apstiprinājuma turētājs 12 mēnešu laikā līdz pieteikuma iesniegšanai par apstiprinājuma atjaunošanu ir: 1) piedalījies kvalifikācijas paaugstināšanas apmācībā par vērtēšanas iemaņām un pašreizējo ekspluatācijas praksi; un 2) sekmīgi nokārtojis vērtētāja kompetences novērtējumu.
d) Pirmreizējās izsniegšanas un atjaunošanas gadījumā vērtētāja apstiprinājuma derīguma termiņš sākas ne vēlāk kā 30 dienas pēc novērtējuma sekmīgas nokārtošanas.”; 18.
Pielikuma ATCO.D.010. punktu aizstāj ar šādu: “ATCO.D.010 Sākotnējās apmācības sastāvs a) Sākotnējā apmācībā, kas ir paredzēta personām, kuras ir pieteikušās gaisa satiksmes vadības dispečera–studenta licences vai papildu kvalifikācijas atzīmes un/vai attiecīgos gadījumos kvalifikācijas atzīmes apstiprinājuma saņemšanai, ietilpst šādi elementi: 1) pamata apmācība, kas ietver visus I pielikuma 2. papildinājumā minētos mācību priekšmetus, tēmas un apakštēmas; un 2) kvalifikācijas atzīmes apmācība, kas ietver mācību priekšmetus, tēmas un apakštēmas attiecībā uz vismaz vienu no tālāk minētajām kvalifikācijas atzīmēm: i)
lidlauka vadības kvalifikācijas atzīme – ADC –saskaņā ar definīciju I pielikuma 3. papildinājumā;
ii) pieejas procedurālās vadības kvalifikācijas atzīme – APP – saskaņā ar definīciju I pielikuma 4. papildinājumā; iii) lidojumu rajona procedurālās vadības kvalifikācijas atzīme – ACP – saskaņā ar definīciju I pielikuma 5. papildinājumā; iv) pieejas novērošanas vadības kvalifikācijas atzīme – APS – saskaņā ar definīciju I pielikuma 6. papildinājumā; v) lidojumu rajona novērošanas vadības kvalifikācijas atzīme – ACS – saskaņā ar definīciju I pielikuma 7. papildinājumā.
b) Papildu kvalifikācijas atzīmes iegūšanai paredzētā apmācība ietver mācību priekšmetus, tēmas un apakštēmas, kas attiecas uz vismaz vienu no a) apakšpunkta 2. punktā minētajām kvalifikācijas atzīmēm.
c) Plānojot apmācību, kas ir paredzēta kvalifikācijas atzīmes atkārtotai aktivizēšanai, ja, vērtējot iepriekšējo kompetenci saskaņā ar ATCO.B.010. punkta b) apakšpunktu, tā ir atzīta par nepietiekamu, ņem vērā attiecīgā novērtējuma rezultātu.
d) Kvalifikācijas atzīmes apstiprinājuma iegūšanai paredzētā apmācība ietver mācību organizācijas izstrādātos mācību priekšmetus, tēmas un apakštēmas, kuru iekļaušanai apmācības kursā ir saņemts apstiprinājums.
e) Pamata apmācību un/vai kvalifikācijas atzīmes apmācību var papildināt ar mācību priekšmetiem, tēmām un apakštēmām, kas sniedz papildu vai specifiskas zināšanas par konkrēto funkcionālo gaisa telpas bloku (FAB) vai valsts vidi.”;